Source: http://kulfoldi-hirek.blogspot.com/2017/01/megall-az-esz-terroristak-menedekjogi.html
Timestamp: 2018-10-18 15:44:12
Document Index: 9896071

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Megáll az ész: a terroristák menedékjogi kérelmét elutasítják? - Külföld
Erdély Tudomány Kultúra Budapest
Címlap / hírek / Megáll az ész: a terroristák menedékjogi kérelmét elutasítják?
Megáll az ész: a terroristák menedékjogi kérelmét elutasítják?
13:42 hírek Edit
Önök, hogyan értelmezik az Európai Unió Bíróságának alábbi jogi szabályozását? Mert ezek szerint mindenki jöhet akiről "nem tudják" biztosan, hogy terrorista. Nevetséges és fölösleges szófosás az egész.
Elutasítható a menedékjog iránti kérelem, ha a kérelmező terroristahálózat tevékenységeiben vett részt, és nem szükséges, hogy a menedékkérő személyesen terrorcselekményeket kövessen el - mondta ki ítéletében az Európai Unió Bírósága kedden.
A luxembourgi székhelyű bíróság indoklásában úgy vélekedett, hogy a menekültként való elismerés elutasítása nem korlátozódik a terrorcselekmények tényleges elkövetőire. Az elutasítás azokra a személyekre is kiterjedhet, akik olyanok toborzását, szervezését, szállítását vagy ellátását végzik, akik egyebek között terrorcselekmények elkövetése, tervezése vagy előkészítése céljából a tartózkodási helyük vagy állampolgárságuk szerinti államtól eltérő országba utaznak.
Az ügy előzménye, hogy 2006-ban a marokkói állampolgárságú Mostafa Lounanit a brüsszeli büntetőbíróság hatéves szabadságvesztésre ítélte, mivel irányítója volt a Marokkói Harcosok Iszlám Csoportja nevű, terroristacsoportnak minősített szervezet belgiumi sejtjének. A belga bíróság szerint Lounani "aktívan részt vett egy önkéntesek Irakba küldését célzó hálózat megszervezésében", valamint hamis okiratokat készített és jogellenesen tartózkodott Belgiumban.
2010-ben Lounani a belga hatóságoknál menedékjog iránti kérelmet terjesztett elő arra hivatkozva, hogy amennyiben visszatér származási országába, üldöztetés vár rá. Indoklása szerint fennáll annak a kockázata, hogy a belgiumi elítélését követően a marokkói hatóságok radikális iszlamistaként és dzsihadistaként kezelik. Kérelmét a belga hatóságok elutasították.
Az uniós bíróság megállapította, hogy a rendelkezésre álló adatok szerint Lounani személyesen nem követett el terrorcselekményeket, és nem derül ki egyértelműen, hogy ilyen cselekmények felbujtója lett volna, vagy azok elkövetésében részt vett.
Ugyanakkor arra emlékeztetett, hogy a nemzetközi védelem iránti kérelem végső értékelése a nemzeti bíróság és az illetékes nemzeti hatóságok feladata. Kiemelték, hogy jelzésértékű és érdemes figyelembe venni, hogy a belga hatóságok szerint Lounani irányító tagja volt egy nemzetközi dimenziójú terroristacsoportnak, amelyet 2002-ben felvettek az Egyesült Nemzetek szankciók hatálya alá tartozó személyeket és szervezeteket azonosító jegyzékébe. A csoport tevékenysége nemzetközi dimenzióval rendelkezik, valamint Lounani részt vett útlevelek hamisításában, és segített olyan önkénteseknek, akik Irakba szándékoztak menni.
A bíróság szerint az ilyen cselekmények igazolhatják a menekültként való elismerés kizárását.
Megáll az ész: a terroristák menedékjogi kérelmét elutasítják? Reviewed by Attila Bencze on 13:42 Rating: 5
Kína nagy üzletet lát a harci drónok exportjában
Európa legnagyobb bordélyháza
Elképesztő felfedezés, nem a jéghegy volt a Titanic elsüllyedésének legfőbb oka
A román történész, aki szerint Trianon igazságtalan volt
A Hója-erdő Románia Bermuda-háromszöge
A Bucsecs-hegység rejtélye – Egy ősi komplexumot fedeztek fel a hegyen található szfinx alatt
Három hét múlva bekövetkezik Jézus 2. eljövetele! Az lesz a világvége!
Az iszlám vonzza a pszichológiai gondokkal küzdőket
A modern ember csontjai törékenyebbé váltak a földművelés kezdete óta